marsh-mellow/hindi_wikipedia huggingface dataset:
विदिशा श्रीवास्तव (जन्म २८ अप्रैल १९९१) जिन्हें 'विदिशा' के नाम से जाना जाता है, एक भारतीय अभिनेत्री और मॉडल हैं। वह ज्यादातर तेलुगु भाषा में दक्षिण भारतीय फिल्मों में दिखाई देती हैं।

 प्रारंभिक जीवन 
श्रीवास्तव का जन्म २८ अप्रैल १९९१ को उत्तर प्रदेश में हुआ था। उनका एक बड़ा भाई और एक छोटी बहन, शानवी श्रीवास्तव है, जो दक्षिण भारतीय फिल्मों में एक अभिनेत्री  हैं।

 करियर 
विदिशा ने अपने करियर की शुरुआत एक मॉडल के रूप में की थी। उन्होंने १५ साल की उम्र में फिल्मी सफ़र की शुरुआत की थी।

विदिशा ने अपने टेलीविजन कैरियर की शुरुआत स्टार प्लस पर ये है मोहब्बतें के साथ रोशनी आदित्य भल्ला के रूप में की और एंड टीवी पर कहत हनुमान जय श्री राम में देवी पार्वती की भूमिका निभाई।

 फिल्मोग्राफी 
 टेलीविजन 
भांगड़ा के साथ ये है मोहब्बतें का १५०० एपिसोड सेलिब्रेशन
 वर्ष टीवी शो भूमिका संदर्भ २०१७-२०१८ ये है मोहब्बतें रोशनी आदित्य भल्ला २०१९-२०२० मेरी गुड़िया रत्रिता अरोड़ा गुजराल  २०२० श्रीमद भागवत महापुराण सीता  कहत हनुमान जय श्री राम देवी पार्वती  २०२२ भाभी जी घर पर है! अनिता मिश्रा 

 इन्हें भी देखें 
भारतीय अभिनेत्रियों की सूची

 सन्दर्भ 

बाहरी कड़ियाँ

 

श्रेणी:1991 में जन्मे लोग
श्रेणी:भारतीय अभिनेत्री
श्रेणी:भारतीय फ़िल्म अभिनेत्री
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:वाराणसी के लोग
विदिशा भारत के मध्य प्रदेश राज्य के विदिशा ज़िले में स्थित एक नगर है। यह ज़िले का मुख्यालय भी है।"  :     ,"  , 2016,  9782816159172"      ,"  ,   , 1987,  9788170350293 विदिशा मालवा के उपजाऊ पठारी क्षेत्र के उत्तर-पूर्व हिस्से में अवस्थित है तथा पश्चिम में मुख्य पठार से जुड़ा हुआ है। ऐतिहासिक व पुरातात्विक दृष्टिकोण से यह क्षेत्र मध्यभारत का सबसे महत्वपूर्ण क्षेत्र माना जा सकता है। नगर से दो मील उत्तर में जहाँ इस समय बेसनगर () नामक एक छोटा-सा गाँव है, प्राचीन विदिशा बसी हुई है। यह नगर पहले दो नदियों के संगम पर बसा हुआ था, जो कालान्तर में दक्षिण की ओर बढ़ता जा रहा है। इन प्राचीन नदियों में एक छोटी-सी नदी का नाम 'वैस' है। इसे विदिशा नदी के रूप में भी जाना जाता है।

मध्य प्रदेश का एक शहर विदिशा अपने ऐतिहासिक और धार्मिक महत्व के स्मारकों के लिए जाना जाता है। रामायण में विदिशा का सबसे पहला संदर्भ मिलता है, जब शत्रुघ्न के बेटे को इस क्षेत्र का प्रभार संभालने के लिए कहा गया था। प्रसिद्ध साँची स्तूप विदिशा से मात्र 9 किलोमीटर की दूरी पर स्थित हैं। विदिशा में पर्यटन आर्थिक गतिविधि का एक प्रमुख हिस्सा है।

 लोग 
विदिशा में जन्में श्री कैलाश सत्यार्थी को 2014 में नोबेल शांति पुरस्कार मिला।

 भूगोल तथा जलवायु 

इसकी भौगोलिक स्थिति बड़ी ही महत्त्वपूर्ण रही है । पाटलिपुत्र से कौशाम्बी होते हुये जो व्यापारिक मार्ग उज्जयिनी (आधुनिक उज्जैन) की ओर जाता था वह विदिशा से होकर गुजरता था। यह वेत्रवती नदी के तट पर बसा था, जिसकी पहचान आधुनिक बेतवा नदी के साथ की जाती है। बेतवा की सहायक नदी धसान नदी के नाम में अवशिष्ट है। कुछ विद्वान इसकानामकरण दशार्ण नदी (धसान) के कारण मानते हैं, जो दस छोटी-बड़ी नदियों को मिला कर बहती थी। 

इस क्षेत्र की जलवायु अत्यन्त स्वास्थ्यवर्द्धक है। कर्क रेखा के आसपास स्थित इस क्षेत्र में न अधिक ठंड पड़ती है, न ही अधिक गर्मी। बारिश साधारणतया ४० इंच होती है। एक किवदंती के अनुसार यहाँ की अजस्र जल देने वाली बदली लंगड़ी है अतः उस  पर दया करके बड़े-बड़े बादल यहाँ जल बरसा जाते हैं। यहाँ कभी सूखा नहीं पड़ता। विदिशा के समीप से ही विंध्य पर्वतों की श्रेणियों का सिलसिला पूर्व से पश्चिम की ओर गया है। ये श्रेणियाँ न तो अधिक ऊँची है, न ही लंबी और वेस नदी के किनारे गरुण स्तम्भ स्थित है । इस स्तंभ का निर्माण हिलयोडोरस ने करवाया जिस कारण इसे हिलयोडोरस स्तंभ भी कहते है ।: ..35.   ,  - 

 जनसंख्या 
भारत की जनगणना की अनंतिम रिपोर्ट के अनुसार, 2011 में विदिशा की जनसंख्या 155,951 है।  2024 में विदिशा शहर की वर्तमान अनुमानित जनसंख्या 220,000 है  

चित्रदीर्घा

 इन्हें भी देखें 
 विदिशा ज़िला

 बाहरी कड़ियाँ 
 मध्य प्रदेश सरकार  
 विकिमैपिया पर
 उदयगिरी (विदिशा) (लेखक - पा.ना. सुब्रमणियन)
 तूमैंन

 सन्दर्भ 

श्रेणी:विदिशा ज़िला
श्रेणी:मध्य प्रदेश के शहर
श्रेणी:विदिशा ज़िले के नगर
विदुप अग्रहरि (जन्म: १९६९) एक भारतीय गायक, उद्यमी और भारतीय जनता पार्टी के राजनेता हैं। वें श्याम ग्रुप ऑफ़ कम्पनीज के डायरेक्टर हैं। वें उद्योगपति व लोकसभा सदस्य श्यामा चरण गुप्ता और जमुनोत्री गुप्ता के पुत्र हैं। 

 प्रारम्भिक जीवन  
सन १९६९ में जन्मे विदुप अग्रहरि की शिक्षा इलाहबाद और कानपुर में हुई। स्कूल के दिनों से वह विभिन्न गायन प्रतियोगिताओं में भाग लिया। मन्ना डे, लता मंगेशकर, मोहम्मद रफी और किशोर कुमार जैसे गायकों के गाने सुन सुन वे बड़े हुए।

 म्यूजिक एल्बम और वीडियो 
विदुप अग्रहरि ने सन २००४ में एल्बम "कैसी ये दीवानगी" से अपने म्यूजिकल जर्नी की शुरुआत किया। इनका दूसरा एल्बम "जाने क्या देख लिया" वीनस लेबल के अनतर्गत लांच हुआ। इसका संगीत प्रकाश आशीष ने कम्पोज किया और गीत बॉलीवुड गीतकार फैज़ अनवर ने लिखा। 

उनका पहला एल्बम "कैसी ये दीवानगी" राष्ट्रीय चैनल दूरदर्शन में प्रसारित हुआ। टाइटल ट्रैक "जाने क्या देख लिया" का म्यूजिक विडियो बैंकाक में अभिनेत्री सुव्रीन चावला और शिबानी दांडेकर के साथ शूट किया गया। इस एल्बम का गाना जाने क्या देख लिया राष्ट्रीय चैनल दूरदर्शन पर ९ स्पॉट पर पहुँच गया।

 उद्योग  
विदुप अग्रहरि श्याम ग्रुप के डायरेक्टर हैं, जो मिनिस्ट्री ऑफ़ कॉर्पोरेट अफेयर्स से पंजीकृत हैं। विदुप १९ मई २००१ से न्यू माउंट इन्वेस्टमेंट ट्रेडिंग कॉ. लिमिटेड और १० फ़रवरी २००६ से तरुण पेपर्स प्राइवेट लिमिटेड के डायरेक्टर हैं, साथ ही वे १ फ़रवरी १९८८ से एस.बी.डब्ल्यू. उद्योग लिमिटेड के होल टाइम डायरेक्टर हैं। 

 राजनीति 
पूर्व समाजवादी पार्टी नेता विदुप अग्रहरि ने जनवरी २०१४ में भारतीय जनता पार्टी से जुड़ गये। 
विदुप अग्रहरि भाजपा सांसद श्यामा चरण गुप्ता के पुत्र हैं। 

 सन्दर्भ 

 बाहरी कड़ियाँ
 विदुप अग्रहरि अधिकारिक जालस्थल
 श्याम ग्रुप अधिकारिक जालस्थल

श्रेणी:राजनीतिज्ञ
श्रेणी:उद्यमी
श्रेणी:गायक
श्रेणी:जीवित लोग
श्रेणी:1989 में जन्मे लोग
श्रेणी:उत्तर प्रदेश के लोग
विदुराश्वत्थ एक गाँव है जो कर्नाटक के चिक्कबल्लपुर जिले के गौरीबिदनपुर ताल्लुक में कर्नाटक और आन्ध्र प्रदेश की सीमा के निकट स्थित है।  भारत के स्वतन्त्रता आन्दोलन में इस गाँव की महती भूमिका है।  २५ अप्रैल १९३८ को विदुराश्वत्थ में अंग्रेज सरकार ने स्वतन्त्रता सेनानियों के एक समूह पर गोलियाँ बरसाईं थी जिसमें ३२ लोगों की मृत्यु हो गयी थी।

सन्दर्भ

श्रेणी:भारतीय स्वतंत्रता आन्दोलन
विदुला राजा सौवीर की पत्नी तथा संजय की माता थीं। उनके उपदेशपूर्ण संवाद परम प्रसिद्ध हैं। इनके विधवा हो जाने पर सिंधुराज ने इनके राज्य पर आक्रमण कर दिया जिससे संजय बहुत घबराए परंतु महारानी विदुला ने अपने उपदेशों से संजय को प्रोत्साहित किया जिससे राजकुमार ने शत्रु को वीरतापूर्वक पराजित कर अपने राज्य की रक्षा की।

श्रेणी:पौराणिक पात्र
200कूडियाट्टम् में विदूषक
विदूषक, भारतीय नाटकों में एक हँसाने वाला पात्र होता है। मंच पर उसके आने मात्र से ही माहौल हास्यास्पद बन जाता है। वह स्वयं अपना एवं अपने परिवेश का मजाक उडाता है। उसके कथन एक तरफ हास्य को जन्म देते हैं और दूसरी तरफ उनमें कटु सत्य का पुट होता है।

 संस्कृत नाटकों में विदूषक 
विश्व रंग मंच में विदूषक की परिकल्पना भारतीय नाटकों में एकमेव है। नाट्यशास्त्र के रचयिता भरत मुनि ने विदूषक के चरित्र एवं रूपरंग पर काफी विचार किया है। अश्वघोष ने अपने संस्कृत नाटकों में विदूषक को स्थान दिया जो प्राकृत बोलते हैं। भास ने तीन अमर विदूषक चरित्रों का सृजन किया - वसन्तक, सन्तुष्ट और मैत्रेय।

 बाहरी कड़ियाँ 
 विदूषक की तलाश (ह्रषीकेश सुलभ)
        

श्रेणी:रंगमंच
विदेश राज्यमंत्री, भारत सरकार भारत सरकार के  विदेश मंत्रालय में एक राज्यमंत्री का पद है, जो विदेश मंत्री के सहयोगी मंत्री के रूप में कार्य करता है।

वर्तमान में श्री कीर्तिवर्धन सिंह विदेश राज्यमंत्री,भारत सरकार के रूप में कार्यरत हैं, साथ ही उनके पास राज्यमंत्री पर्यावरण,वन एवं जलवायु परिवर्तन का पदभार है।

श्रेणी:भारत सरकार के राज्य मंत्री
विदेश सम्बन्ध परिषद (    ()) संयुक्त राज्य अमेरिका की लाभनिरपेक्ष संस्था एवं 'थिंक टैंक' है जो यूएस के विदेश नीति एवं अन्तरराष्ट्रीय सम्बन्ध के क्षेत्र में विशेष कार्य करती है। 

श्रेणी:अन्तरराष्ट्रीय सम्बन्ध
भारत में विदेशी कारोबार से संबंधित मुख्य विधान विदेशी कारोबार (विकास और विनियम) अधिनियम, 1992 है। इस अधिनियम में देश में होने वाले आयात द्वारा विदेशी कारोबार के विकास और विनियमन की सुविधा प्रदान की गई है और यह भारत से निर्यात तथा इससे जुड़े या आकस्मिक मामलों का भी विकास तथा विनियमन करता है।

अधिनियम के प्रावधानों के अनुसार, सरकार :- 
 विदेशी कारोबार की सुविधा प्रदान करने वाले और नियंत्रण करने वाले प्रावधान कर सकती हैं; 
 सभी या किसी मामले में आयातों और निर्यातों को प्रतिबंधित, बाधित और विनियमित कर सकती है और साथ ही उन्हें रियायत भी दे सकती है; 
 आयात और निर्यात नीति बनाने और घोषित करने के लिए तथा इसमें समय-समय पर सरकारी राजपत्र में अधिसूचना द्वारा संशोधन कर सकती है; 
 आयात-निर्यात नीति के निर्धारण और कार्यान्वयन सहित अधिनियम के प्रयोजन हेतु विदेशी कारोबार के महानिदेशक की नियुक्ति के लिए भी अधिकृत है

 बाहरी कड़ियाँ 
:..20110806051545:..

श्रेणी:भारत के अधिनियम
जब कोइ विदेशी कम्पनी भारत की किसी कम्पनी मे पूंजी निवेश करती है तो उसे विदेशी पूंजी निवेश कहा जाता है। वेदेशी पूंजी निवेश दो पप्र्कर का होता है -
 फौरेन डाइरेक्ट इंवेस्ट्मेंट 
 फौरेन इंस्टिट्यूश्नल इंवेस्ट्मेंट

पिछ्ले वर्शो मे भारत मे विदेशी पूंजी निवेश मे काफी बढोत्तरी हुई है।

श्रेणी:अर्थशास्त्र
जो भाषा अन्य देश में बोलीसमझी जाती है उसे विदेशी भाषा कहते हैं। दूसरे शब्दों में यह भी कह सकते हैं की जो भाषा उस देश में न ही बोली जाती हो न ही आधिकारिक कार्यों में प्रयोग की जाती हो उस देश के लिए विदेशी भाषा कहलाती है, जैसे रूसी भारत के लिये एक विदेशी भाषा है। पूरे विश्व में ७१०० भाषाएँ बोली जाती हैं।

 भारत में सबसे प्रचलित विदेशी भाषाएँ 
भारत में वैसे ही हर क्षेत्र में भाषाएँ बदलती रहती हैं लेकिन कुछ विदेशी भाषाओं की मांग भारत में बहुत ज्यादा है।

 स्पेनी भाषा 
 फ़्रांसिसी भाषा
 जर्मन भाषा
 रूसी भाषा 

 कैसे सीखें विदेशी भाषा 
भारत में विदेशी भाषा सीखना अब बहुत आसान हो गया है। आप आसानी से विदेशी भाषा के लिए कोर्स ले सकते हैं। अब दुनिया बहुत आगे बढ़ चुकी है और आप घर बैठे पूरा कोर्स पढ़ सकते हैं। आप अगर थोड़ी बहुत विदेशी भाषा सीखना चाहते हैं तो आप खुद से भी विदेशी भाषा सीख सकते हैं बस आपको कुछ बातों का ध्यान रखना होगा।  आप किसी भाषा को सीखना शुरू करने से पहले जान लें की उसको पढ़ने से आपको क्या फायदा होगा और आप अपना करियर इसमें कैसे बना सकते हैं।

 विदेशी भाषा सीखने के लाभ 
 विदेशों में बसने के का रास्ते खुलते हैं।
 आप अपनी पढाई विदेश में कर सकते हैं।
 करियर के लिए अच्छा है।
 अन्य भाषाओं को सुनने, सीखने और बोलने के साथ-साथ, एक व्यक्ति अपनी खुद की भाषा की ओर भी एक नया दृष्टिकोण विकसित करता हैं।
 देशों के बीच भी सांस्कृतिक मतभेदों को कम किया जा सकता है।
 विदेशी भाषा वालो का मस्तिष्क ज्यादा कुशल लगता है और अल्जाइमर्स या ऐसे कई दिमागी रोगो का खतरा भी कम उन्हें कम रहता है।
 आपको वहां के लोगो की सोच के बारे में पता चलता है की वो कैसे सोचते हैं।
 आप घूमने के लिए उन जगहों पर जा सकते हैं जहाँ पर इन भाषाओं को बोला जाता है और उस जगह का आनंद ले सकते हैं।

इन्हें भी देखें
 मातृभाषा
 राजभाषा
 स्वदेशी

श्रेणी:भाषा
विदेशी मुद्रा प्रबंधन अधिनियम (फेमा), 1999 भारत में निवासी किसी व्यक्ति के स्वामित्वाधीन या नियंत्रित भारत के बाहर सभी शाखाओं, कार्यालयों तथा अभिकरणों पर प्रयोज्य है। फेमा का आविर्भाव एक निवेशक अनुकूल विधान के रूप में हुआ है जो इस अर्थ में पूर्णतया सिविल विधान है कि इसके उल्लघंन में केवल मौद्रिक शास्तियों तथा अर्थदंड का भुगतान ही शामिल है, तथापि, इसके तहत किसी व्यक्ति को सिविल कारावास का दंड तभी दिया जा सकता है यदि वह नोटिस की तिथि से 90 दिन के भीतर निर्धारित अर्थदंड अदा न करे किन्तु ऐसा भी 'कारण बताओ नोटिस' तथा वैयक्तिक सुनवाई की औपचारिकताओं के पश्चात ही किया जाता है। फेमा में फेरा के अंतर्गत किए गए अपराधों के लिए एक द्विपक्षीय समाप्ति खंड की व्यवस्था भी की गई है जिसे एक 'कठोर' कानून से दूसरे 'उद्योग अनुकूल' विधान की ओर संचलन के लिए प्रदान की गई संक्रमण अवधि माना जा सकता है।

मोटे तौर पर फेमा के उद्देश्य हैं : () विदेशी व्यापार तथा भुगतानों को सुकर बनाना; तथा () विदेशी मुद्रा बाजार के व्यवस्थित विकास तथा अनुरक्षण का संवर्धन करना। अधिनियम में फेमा के प्रशासन में भारतीय रिजर्व बैंक (आरबीआई) को एक महत्वपूर्ण भूमिका समनुदेशित की गई है। अधिनियम की अनेक धाराओं से संबंधित नियम, विनियम तथा मानदंड केन्द्र सरकार के परामर्श से भारतीय रिजर्व बैंक द्वारा निर्धारित किए गए हैं। अधिनियम में केन्द्र सरकार से यह अपेक्षा की गई है कि वह अधिनियम के उल्लंघन से संबंधित जांच करने के लिए न्याय निर्णयन प्राधिकारियों के समतुल्य हो केन्द्र सरकार के अधिकारियों की नियुक्ति करे। न्याय निर्णयन प्राधिकारियों के आदेश के विरुद्ध अपीलों की सुनवाई के लिए एक या अधिक विशेष निदेशक (अपील) की नियुक्ति करने का प्रावधान भी किया गया है। केन्द्र सरकार न्याय निर्णय प्राधिकारियों तथा विशेष निदेशक (अपील) के आदेशों के विरुद्ध अपीलों की सुनवाई के लिए एक विदेशी मुद्रा अपीलीय न्यायाधिकरण की नियुक्ति भी करेगा। फेमा में केन्द्र सरकार द्वारा एक प्रवर्तन निदेशालय की स्थापना की व्यवस्था भी की गई है जिसमें एक निदेशक तथा ऐसे अन्य अधिकारी या अधिकारी वर्ग होंगे जिन्हें वह इस अधिनियम के अंतर्गत उल्लंघनों की जांच पड़ताल करने के लिए उपयुक्त समझे।

फेमा में केवल अधिकृत व्यक्तियों को ही विदेशी मुद्रा या विदेशी प्रतिभूति में लेन देन करने की अनुमति दी गई है। अधिनियम के अंतर्गत, ऐसे अधिकृत व्यक्ति का अर्थ है अधिकृत डीलर, मनी चेंजर, विदेशी बैंकिंग यूनिट या कोई अन्य व्यक्ति जिसे तत्समय रिजर्व बैंक द्वारा प्राधिकृत किया गया हो। इस प्रकार अधिनियम में किसी भी ऐसे व्यक्ति को प्रतिषिद्ध किया गया है जो :-

 किसी ऐसे व्यकित के साथ विदेशी मुद्रा या विदेशी प्रतिभूति का लेन देन करना या अंतरित करना जो अधिकृत व्यक्ति नहीं है;
 भारत के बाहर निवासी किसी व्यक्ति को या उसके क्रेडिट के लिए किसी भी तरीके से कोई भुगतान करना;
 भारत के बाहर निवासी व्यक्ति के आदेश से या उसकी ओर से किसी भी तरीके से कोई भुगतान अधिकृत व्यक्ति के माध्यम से अन्यथा प्राप्त करना;
 भारत में कोई वित्तीय लेनदेन करना, जो भारत में निवासी किसी ऐसे व्यक्ति द्वारा भारत के बाहर किसी परिसम्पत्ति को अधिगृहित करने के अधिकार के अधिग्रहण या सृजन अथवा अंतरण के लिए या उससे संबद्ध प्रतिफल के रूप में हो, जिसने भारत के बाहर अवस्थित कोई अचल सम्पत्ति या कोई विदेशी मुद्रा, अथवा विदेशी प्रतिभूति का अर्जन किया है, धारण किया है, स्वामित्व ग्रहण किया है या उसका अंतरण किया है।

यह अधिनियम दो प्रकार के विदेशी मुद्रा लेन देनों से संबंधित कार्रवाई करता है।

श्रेणी:भारत के अधिनियम
विदेशी मुद्रा बाजार, विश्व की मुद्राओं के क्रय-विक्रय (व्यापार) का बाजार है जो विकेन्द्रित, चौबीसों घंटे चलने वाला, काउन्टर पर किया जाने वाले (  ) कारोबार है। अन्य वित्तीय बाजारों की अपेक्षा यह बहुत नया है और पिछली शताब्दी में सत्तर के दशक में आरम्भ हुआ। फिर भी सम्पूर्ण कारोबार की दृष्टि से यह सबसे बड़ा बाजार है। विदेशी मुद्राओं में प्रतिदिन लगभग ४ ट्रिलियन अमेरिकी डालर के तुल्य कामकाज होता है। अन्य बाजारों की तुलना में यह सबसे अधिक स्थायित्व वाला बाजार है।

 विदेशी मुद्रा विनिमय बाजार का इतिहास 
1970 से पहले तक विदेशी मुद्रा विनिमय दरें स्थायी रूप से तय रहा करती थीं। 70 के दशक से ही लगातार परिवर्तन होने वाली चल () विनिमय दरों  - विनिमय दर ,   - विनिमय दर का प्रचलन शुरू हुआ।

 अचल () विदेशी मुद्रा दरें 
अचल विदेशी मुद्रा दरों का चलन, विश्व युद्ध के पहले  (  ) समय में जारी आर्थिक भेदभाव के मुद्दों की वजह से हुआ, जहां कुछ देशों के पास दूसरे देशों की तुलना में अधिक व्यापारिक अधिकार होते थे।
स्वतंत्र व्यापार को बढ़ावा देने के लिये, अलग - अलग मुद्राओं के बीच स्वतंत्र परिवर्तन का होना ज़रूरी समझा गया और इसीलिए अचल विदेशी मुद्रा दर प्रणाली अस्तित्व में आई।
इससे संदर्भित नियम, 44 सहयोगी राष्ट्रों के प्रतिनिधियों के सम्मेलन में जुलाई 1944 के पहले तीन हफ्तों के दौरान तय किए गए थे। 
इस सम्मेलन का आयोजन ब्रैटनवुड्स, न्यू हैम्पशायर ( ,  , ) में किया गया था और इसलिए इस प्रणाली या नियमों को ब्रैटनवुड्स प्रणाली कहा जाता है।

 चल () विदेशी मुद्रा दरें 
चल विदेशी मुद्रा दर प्रणाली में किसी भी देश की मुद्रा के मूल्य में परिवर्तन, विदेशी मुद्रा बाजार में जारी व्यापार, मांग व पूर्ति (  ) या अन्य संदर्भित कारणों की वजह से होने वाले उतार-चढ़ाव की वजह से होता रहता है।

 इन्हें भी देखें 
 वित्तीय बाज़ार
 कमोडिटी कारोबार
 शेयर बाज़ार

 सन्दर्भ 

 बाहरी कड़ियाँ 
 विदेशी मुद्रा की शब्दावली
   
      
  , -            -      .
    

श्रेणी:वित्त बाज़ार
जब कोई व्यापारी उद्यम अन्य देशों से वस्तुओं का आयात करता है, उन्हें अपने उत्पाद निर्यात करता है अथवा विदेशों में निवेश करता है तो वह विदेशी मुद्रा का लेन देन करता है। विदेशी एक्सचेंज का अर्थ है विदेशी मुद्रा तथा इसमें निम्न शामिल हैं :- () किसी विदेशी मुद्रा में संदेय जमा राशियां; () ड्राफ्ट (हुंडिया), यात्री चैक, ऋणपत्र या विनिमय हुंडियां जो भारतीय मुद्रा में व्यक्त या आहरित हो किन्तु किसी विदेशी मुद्रा में संदेय हो; तथा () ड्राफ्ट, यात्री चैक, ऋण पत्र या विनिमय हुंडियां जो भारत से बाहर बैंकों, संस्थाओं या व्यक्तियों द्वारा आहरित हो किन्तु भारतीय मुद्रा में संदेय हों।

भारत में सभी लेन देन, जिनमें विदेशी मुद्रा शामिल हैं, विदेशी मुद्रा विनियमन अधिनियम (फेमा), 1973 द्वारा विनियमित किए जाते थे। फेरा का मुख्य उद्देश्य देश के विदेशी मुद्रा संसाधनों का संरक्षण तथा उचित उपयोग करना था। इसका उद्देश्य भारतीय कंपनियों द्वारा देश के बाहर तथा भारत में विदेशी कंपनियों द्वारा व्यापार के संचालन के कुछ पहलुओं को नियंत्रित करना भी है। यह एक आपराधिक विधान था, जिसका अर्थ था कि इसके उल्लंघन के परिणामस्वरूप कारावास तथा भारी अर्थ दंड के भुगतान की सजा दी जाएगी। इसके अनेक प्रतिबंधात्मक खंड थे जो विदेशी निवेशों पर रोक लगाते थे।

आर्थिक सुधारों तथा उदारीकृत, परिदृश्य के प्रकाश में फेरा को एक नए अधिनियम द्वारा प्रतिस्थापित किया गया जिसका नाम है विदेशी मुद्रा प्रबंधन अधिनियम (फेमा), 1999

अटल बिहारी बाजपेई की सरकार ने फेरा को निरस्त करके सन् 1999 मे फेरा का नाम बदल कर फेमा रखा गया

श्रेणी:भारत के अधिनियम
विदेशी विवाह अधिनियम, 1969 भारत की संसद का एक अधिनियम है जिसे 31 अगस्त 1969 को अधिनियमित किया गया था  यह अधिनियम भारतीय नागरिकों, या एक भारतीय नागरिक और एक विदेशी नागरिक के बीच भारत से बाहर हुए विवाहों की मान्यता से संबंधित क़ानून को सुव्यवस्थित करने के उद्देश्य से तीसरे विधि आयोग की सिफ़ारिशों के कारण अधिनियमित किया गया था। 

 उद्देश्य 
इस अधिनियम का मुख्य उद्देश्य भारत के नागरिकों के भारत से बाहर हुए विवाहों को मान्यता देना था। 

 न्यायिक समीक्षा 

 सुप्रियो बनाम भारत संघ 
याचिका में सुप्रीम कोर्ट से अनुरोध किया गया कि लिंग पहचान और यौन रुझान की परवाह किए बिना किन्हीं दो वयस्क व्यक्तियों के बीच विवाह को मान्यता दी जाए और अनुच्छेद 14, 15, 19 और 21 के तहत गारंटीशुदा मौलिक अधिकारों को लागू करके (विशेष विवाह अधिनियम और विदेशी विवाह अधिनियम में मौजूद) नोटिस और आपत्ति प्रावधानों को शून्य घोषित किया जाए। 

अक्टूबर 2020 में, वैभव जैन और पराग विजय मेहता ने दिल्ली उच्च न्यायालय में एक याचिका फ़ाइल की और कुछ ही समय के बाद अन्य याचिकाकर्ता भी उनकी याचिका में शामिल हो गए। 6 जनवरी 2023 को, उनकी याचिकाओं को सुप्रियो बनाम भारतीय संघ (2023) के साथ सुनवाई के लिए उच्चतम न्यायालय में ट्रांसफ़र कर दिया गया। इसके अलावा, अधिकांश याचिकाकर्ताओं ने विशेष विवाह अधिनियम 1954 और विदेशी विवाह अधिनियम के नोटिस और आपत्ति प्रावधानों को चुनौती दी, जो सहजभेद्य अल्पसंख्यकों को चोट पहुँचाते हैं।

विशेष विवाह अधिनियम के तहत विवाह के लिए आवेदन कैसे करें?
विदेशों मे बसे भारतीय भारत की मिट्टी से जुड़े रहने के लिये अपनी भाषा में अपने विचार अभिव्यक्त करते हैं। हिन्दी में भिन्न-भिन्न देशों से निकलने वाली विविध पत्र-पत्रिकायें इसका प्रमाण है। इस प्रकार की कुछ पत्रिकाओं की सूची निम्न है:
 भारत दर्शन - न्यूजीलैण्ड से प्रकाशित हिन्दी साहित्यिक पत्रिका
 सरस्वती पत्र - कनाडा से प्रकाशित
  -      
  
 क्षितिज
 अभिव्यक्ति़ संयुक्त अरब अमीरात से प्रकाशित 
 अनुभूति़ संयुक्त अरब अमीरात से प्रकाशित
 अन्यथा - अमेरिका स्थित भारत के मित्रों द्वारा प्रकाशित
 हिन्दी परिचय पत्रिका
गर्भनाल (प्रकाशक : श्री आत्माराम शर्मा)
 कलायन पत्रिका
 कर्मभूमि (हिन्दी यूएसए की त्रैमासिक पत्रिका
 "हिन्दी जगत", "हिन्दी बालजगत" एवं "विज्ञान प्रकाश - विश्व हिन्दी न्यास समिति द्वारा प्रकाशित पत्रिकाएँ
 इ-विश्वा (अंतर्राष्ट्रीय हिंदी समिति, सेलम की त्रैमासिक हिन्दी पत्रिका)
 प्रवासी टुडे - अक्षरम् नामक अन्तरराष्ट्रीय साहित्यिक सांस्कृतिक संस्था की पत्रिका
 पुरवाई

सन्दर्भ

श्रेणी:हिन्दी साहित्य
श्रेणी:हिन्दी पत्रिकाएँ
विदेशों में रोजगार करने वाले और वहाँ जाकर बसे प्रवासी भारतीय, भारत स्थित अपने परिवार, मित्र या सम्बन्धियों को पैसे (धन) भेजते रहते हैं। वस्तुतः विदेशों से भेजे गए धन के मामले में भारत सबसे अग्रणी देशों में आता है। सन २०१५ में विश्व के विभिन्न देशों में प्रेषित कुल धन का 12 से अधिक धन भारत में आया जो भारत के सकल घरेलू उत्पाद का लगभग ४ प्रतिशत है।  

वित्तप्रेषण से सम्बन्धित तथ्य
  3 अक्टूबर, 2017 को विश्व बैंक द्वारा जारी आंकड़ों के अनुसार, वर्ष 2017 में वैश्विक स्तर पर धन प्रेषण के मामले में भारत शीर्ष पर है। विश्व बैंक के अनुसार, विदेश में रह रहे भारतीय समुदाय द्वारा वर्ष 2017 में कुल 65 अरब डॉलर भारत को प्रेषित किए गए।

 अंतरराष्ट्रीय मुद्रा कोष () तथा विश्व बैंक की वार्षिक बैठक से इतर विश्व बैंक द्वारा जारी एक रिपोर्ट के अनुसार प्रेषित धन 39 प्रतिशत से बढ़कर 596 अरब डॉलर होने का अनुमान है।
    
 भारत के बाद सबसे ज्यादा धन प्राप्त करने वाले देशों में चीन (61 अरब डॉलर), फिलीपींस (33 अरब डॉलर), मैक्सिको (31 अरब डॉलर) तथा नाइजीरिया (22 अरब डॉलर) हैं। हालांकि सकल घरेलू उत्पाद के हिस्से के रूप में शीर्ष पांच प्राप्तकर्ता देश -किर्गिज गणराज्य, हैती, तजाकिस्तान, नेपाल और लाइबेरिया हैं।

 भारत ने वर्ष 2016 में 9 गिरावट के बावजूद 62.7 बिलियन अमेरिकी डॉलर प्रेषित धन प्राप्त किया था जबकि वर्ष 2017 में 4.2 वृद्धि के साथ यह 65 बिलियन डॉलर है।
    
 वर्ष 2018 में भारत में प्रेषित धन 2.5 प्रतिशत बढ़ने की संभावना है।

विभिन्न वर्षों में भारत प्रेषित धन
विभिन्न वर्षों में भारत प्रेषित धन वर्ष विप्रेषण  जीडीपी का कितना प्रतिशत 19901991 2.10  0.70 19951996 8.50  3.22 19992000 12.07  2.72 20002001 12.85  2.84 20012002 15.40  3.29 20022003 16.39  3.39 20032004 21.61  3.69 20042005 20.25  3.03 20052006 24.55  3.08 20062007 29.10    20072008 37.20    20082009 51.60    20092010 55.06    20112012 66.10   4.00  20122013 67.60     2013-2014 70.39    2014-2015 66.30  20152016 62.70    20162017 65.30    20172018 80.00   

सन्दर्भ

इन्हें भी देखें
धनप्रेषण

बाहरी कड़ियाँ
विदेशी निवेश ही नहीं, वित्तप्रेषण में भी पिछड़ा चीन ; भारत सबसे ऊपर

श्रेणी:भारत की अर्थव्यवस्था
विदेश्वरस्थान बिहार राज्य के मधुबनी जिला के अन्तर्गत झंझारपुर प्रखंड का एक अतिप्राचीन तीर्थस्थान है। यह मंडन मिश्र रेलवे हाल्ट से २ किलोमीटर उत्तर दिशा में स्थित है। विदेश्वरस्थान राष्ट्रीय राजमार्ग 57, लोहना चौक से 1.5 किलोमीटर दक्षिण दिशा में स्थित है। यह मंदिर झंझारपुर से 5 किलोमीटर पश्चिम में स्थित है। विदेश्वरस्थान में प्रतिवर्ष होने वाले मकर एवं शिवरात्री का मेला प्रार्ंभ से ही विशिष्टता के लिये प्रसिद्ध है। शिव भक्त हजारों लाखों की संख्या में पूजा -आराधना करते है।

 इतिहास 
मिथिला में सृष्टि के प्रारंभ से ही शिव-शक्ति की कृपा बनी रही है। मिथिला हिमालय की गोद में अवस्थित है और हिमालय पर्वत पर अनादि अनन्त आशुतोष भगवान शिव विराजमान हैं। देवाधिदेव भगवान शिव के हिमालय पर विराजमान होने से संपूर्ण हिमालय पर एक अदभुत अदॄश्य उर्जा फैली है जिसे अनुभव किया जा सकता है। हिमालय पर्वत संपूर्ण मिथिला को अपने उर्जावान एव्ं तेजस्वी प्रभाव से आच्छादित किया है। यहाँ के कण-कण में शिव-शक्ति का एक अद्भुत उर्जा प्रवाहित हो रही है जिससे मन प्रशन्न हो जाता है और आत्मा पवित्र् एवं शुद्ध हो जाती है। जिससे मिथिला का प्रत्येक व्यक्ति अपने आपको उर्जावान एवं तेजस्वी अनुभव करते हैं। भगवान शिव की कृपा दॄष्टि से मिथिला में शिव-शक्ति की ओज से युक्त अनेक शिवलिंगों का प्रादुर्भाव हुआ है जो अपने आप में अद्वितीय है ऐसे अनेक शिवलिंगों में से एक शिवलिंग है विदेश्वरनाथ शिवलिंग ।विदेश्वरस्थान शिव लिंग के संबन्ध में पौराणिक प्रमाण भी उपलब्ध है। मनुस्मृति ६२वाँ परिच्छेद का मिथिला तीर्थ खंण्ड में देवालय सब का जो परिचय दिया गया है, जिसमें स्पष्ट उल्लेख है कि कपिलमुनि का आश्रम कपिलेश्वर स्थान से पाँच गव्य भूमि अग्नि कोण में लोहिनी देवी के श्मसान क्षेत्र में विदेश्वरनाथ नाम का एक विशिष्ट शिवलिंग है। एवं स्कन्द पुराण के नागर-खण्ड में १०० अध्याय का मिथिला-खण्ड है, जिसमें उल्लेख है कि कपिलेश्वर स्थान से "गव्यूति"(चार गव्य  १ योजन) आग्नेय कोण में लक्ष्मणा नदी के पूर्वी तट पर लोहिनी देवी एव्ं विदेश्वरनाथ शिवलिंग अवस्थित है।पुराणों में वर्णन किया गया है कि यह शिवलिंग हिमालय से ही प्रकट हुआ है,इनके चरण हिमाच्छादित हैं। सभी इनकी स्तुति करते हैं। इनकी पूजा, आराधना करने से मन शान्त और प्रशन्न हो जाता है।

इन्हें भी देखें
 मनुस्मृति
 स्कन्द पुराण
 ब्रह्माण्ड पुराण
 इति मिथिला महात्म्य
 भृंगदूतम

सन्दर्भ